
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επιχορήγηση Νέων Ελεύθερων Επαγγελματιών, Απε- 

ξαρτημένων και Αποφυλακισμένων Ατόμων. 1 

Επιχορήγηση εργοδοτών για τη δημιουργία Νέων Θέ¬ 
σεων Εργασίας, για πρόσληψη Απεξαρτημένων, 
Αποφυλακισμένων, Παλιννοστούντων Βορειοηπει¬ 
ρωτών Πολιτικών Φυλακισθεντων και Εξορισθέ- 


ντων και Νεαρών Παραβατικών Ατόμων. 2 

Αναγνώριση Νοσοκομειακής Μονάδας ως κατάλλη¬ 
λης για άσκηση των γιατρών. 3 


ΑΠΟΦΑΣΕΙ Σ 

Αριθ. 33814 (1) 

Επιχορήγηση Νέων Ελεύθερων Επαγγελματιών, Απε¬ 
ξαρτημένων και Αποφυλακισμένων Ατόμων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
συμπληρώθηκε με το άρθρο 3 παρ. 1 του Ν. 1545/85 
«Εθνικό Σύστημα Προστασίας από την ανεργία» και τρο¬ 
ποποιήθηκε με το άρθρο 6 του Ν. 1836/89 «Προώθηση της 
απασχόλησης και της επαγγελματικής κατάρτισης και άλ¬ 
λες διατάξεις». 

2. Τις διατάξεις του άρθρου 32 του Ν. 1892/90 «Για τον 
εκσυγχρονισμό και την ανάπτυξη και άλλες διατάξεις» κα¬ 
θώς και το άρθρο 6 του Ν. 2434/96. 

3. Την υπ’ αριθ. 1806/27-7-99 απόφαση του Δ.Σ. του 
Ο.Α.Ε.Δ. (αριθ.συνεδρ. 30/27-7-99) που μας υποβλήθηκε 
με το υπ’ αριθ. Β 116394/29-7-99 έγγραφό του, αποφασί¬ 
ζουμε: 

Την κατάρτιση προγράμματος επιχορήγησης Νέων 
Ελεύθερων Επαγγελματιών, Απεξαρτημένων και Αποφυ¬ 
λακισμένων Ατόμων ως εξής: 

1. Καταρτίζουμε πρόγραμμα επιχορήγησης διακοσίων 
εβδομήντα (270) Νέων Ελεύθερων Επαγγελματιών, το 
οποίο διαρθρώνεται ως εξής: 

α) ΥΠΟΠΡΟΓΡΑΜΜΑ Α: 


Επιχορήγηση εκατόν πενήντα (150) Νέων Ελεύθερων 
Επαγγελματιών, Απεξαρτημένων ατόμων από τοξικές ή 
άλλες ουσίες, ηλικίας από 18 έως 65 ετών. 
ΥΠΟΠΡΟΓΡΑΜΜΑ Β: 

Επιχορήγηση εκατόν είκοσι (120) Νέων Ελεύθερων 
Επαγγελματιών, Αποφυλακισμένων ατόμων, ηλικίας από 
18 έως 65 ετών. 

2. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε Ελεύθερο Επαγ- 
γελματία που υπάγεται στο πρόγραμμα αυτό, καθορίζε¬ 
ται σε είκοσι τέσσερις (24) μήνες από την ημερομηνία έκ¬ 
δοσης της σχετικής εγκριτικής απόφασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της βασικής επιχορήγησης για τα άτομα που 
εντάσσονται στα υποπρογράμματα «Α» και «Β» ορίζεται 
σε δύο εκατομμύρια πεντακόσιες χιλιάδες (2.500.0000) 
δρχ. για τον πρώτο χρόνο και ένα εκατομμύριο οκτακό¬ 
σιες χιλιάδες (1.800.000) δρχ. για το δεύτερο χρόνο. 

Το βασικό ποσό της επιχορήγησης για κάθε ΝΕΕ που 
εντάσσεται στο πρόγραμμα αυτό προσαυξάνεται με: 
α) 500.000 δρχ, εάν ο ΝΕΕ είναι γυναίκα 
β) 500.000 δρχ., εάν ο ΝΕΕ κατοικεί σε απομακρυσμένη 
ορεινή ή νησιωτική περιοχή 
γ) 500.000 δρχ., εάν ο ΝΕΕ είναι άνω των 40 ετών 
Ο ΝΕΕ μπορεί να κάνει χρήση μέχρι δύο των παραπάνω 
περιπτώσεων προσαύξησης, άσχετα αν συντρέχουν πε¬ 
ρισσότερες των δύο ανωτέρω προϋποθέσεων. 

Το ποσό της προσαύξησης χορηγείται τον πρώτο χρό¬ 
νο της επιχορήγησης. 

Η προκαταβολή του ενός εκατομμυρίου πεντακοσίων 
χιλιάδων (1.500.000) δρχ, που δικαιούται να λάβει ο ΝΕΕ, 
θα δίνεται μετά την έκδοση της σχετικής εγκριτικής από¬ 
φασης υπαγωγής στο πρόγραμμα από την αρμόδια Υπη¬ 
ρεσία του Ο.Α.Ε.Δ., ενώ το υπόλοιπο ποσό θα καταβάλλε¬ 
ται σε τρεις (3) ισόποσες τριμηνιαίες δόσεις. 

Η πρώτη δόση του πρώτου χρόνου καταβάλλεται μετά τη 
λήξη του τριμήνου από την είσπραξη της προκαταβολής. 

Γ ια το δεύτερο χρόνο το ποσό του ενός εκατομμυρίου 
οκτακόσιων χιλιάδων (1.800.000) δρχ. καταβάλλεται σε 
τέσσερις (4) ισόποσες τριμηνιαίες δόσεις. 

Η πρώτη δόση θα καταβάλλεται εντός του πρώτου μήνα 
του δευτέρου χρόνου. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Απαραίτητες προϋποθέσεις υπαγωγής στο πρόγραμμα 

είναι: 

α) Ο Νέος Ελεύθερος Επαγγελματίας να ανήκει σε κά¬ 
ποια από τις προαναφερόμενες ομάδες (Απεξαρτημένοι - 
Αποφυλακισμένοι). 

β) Ο ΝΕΕ να έχει την ελληνική υπηκοότητα ή την υπηκο¬ 
ότητα κράτους-μέλους της Ε.Ε. ή να είναι Έλληνας ομο¬ 
γενής που να απασχολείται νόμιμα στη χώρα και η επιχεί¬ 
ρηση να εδρεύει και να λειτουργεί στην Ελλάδα. 

γ) Ο ΝΕΕ να μην έχει ενταχθεί και επιχορηγηθεί από το 
1996 και ένθεν από αντίστοιχο πρόγραμμα Νέων Ελεύθε¬ 
ρων Επαγγελματιών του ΟΑΕΔ. 

δ) Η απασχόληση του ΝΕΕ να είναι πλήρης και αποκλει¬ 
στική και να παρευρίσκεται στην επιχείρηση κατά τους 
ελέγχους των αρμοδίων οργάνων του ΟΑΕΔ. 

Ειδικά για τους ΝΕΕ των οποίων το αντικείμενο δραστη¬ 
ριότητας της επιχείρησης τους υποχρεώνει σε εξωτερική 
εργασία, οι έλεγχοι των αρμοδίων οργάνων θα γίνονται 
μετά από συνεννόηση με τον ΝΕΕ. 

ε) Το ατομικό εισοδημάτων αγάμων να είναι μικρότερο 
των πέντε εκατομμυρίων (5.000.000) δρχ. και των εγγά- 
μωντων οκτώ εκατομμυρίων (8.000.000) δρχ. αντίστοιχα. 

στ) Η επιχείρηση να είναι νεοϊδρυθείσα και η έναρξη επι¬ 
τηδεύματος να έχει γίνει από την 1/1/1999 και μετά. 

ζ) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και τις 20 - 6 - 2000. 

η) Ο ΝΕΕ επιδοτείται και σε περιπτώσεις που αναπτύσ¬ 
σει την επιχειρηματική του δραστηριότητα σε ειδικά δια¬ 
μορφωμένο χώρο της κατοικίας του. 

5. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν είναι δυνατή η υπαγωγή στο πρόγραμμα: 
α) Των πλανοδίων επιχειρήσεων (πχ πλασιέ, γυρολόγοι 
κ.α.). 

β) Των χαρτοπαιχτικών λεσχών και μπάρ. 
γ) Όλων των επιχειρήσεων που λειτουργούν αποκλει¬ 
στικά και μόνο βραδυνές ώρες, 
δ) Των Ανωνύμων Εταιρειών (Α.Ε). 

6. ΥΠΑΓΩΓΗ ΣΤΟ ΠΡΟΓΡΑΜΜΑ ΕΤΑΙΡΙΩΝ-ΣΥΝΕΤΑΙ- 
ΡΙΣΜΩΝ - ΚΟΙΝΟΠΡΑΞΙΩΝ 

α) Σε περίπτωση που οι Νέοι Ελεύθεροι Επαγγελματίες 
δημιουργούν εταιρικές επιχειρήσεις με τη μορφή ΟΕ, ΕΕ, 
ΕΠΕ, Συνεταιρισμών ή Αστικών Εταιρειών, μη κερδοσκοπι¬ 
κού χαρακτήρα ή Κοινοπραξιών, θα μπορούν να υπάγονται 
στο πρόγραμμα χωρίς αριθμητικό περιορισμό, εφόσον: 

■ Προσκομίσουν καταστατικό σύστασης της Εταιρεί¬ 
ας ή Συνεταιρισμών ή Κοινοπραξιών 

■ Απασχολούνται με πλήρη και αποκλειστική απασχό¬ 
ληση στην επιχείρηση. Η δέσμευση αυτή δεν ισχύει για μέ¬ 
λη αγροτικών συνεταιρισμών. 

β) Σε περίπτωση υποβολής αίτησης νέας ετερόρρυθ¬ 
μης εταιρείας (ΕΕ) είναι δυνατή η επιχορήγηση μόνο για 
τους ομορρύθμους εταίρους 
γ) Επίσης, μπορεί να υπάγεται και να επιχορηγείται από 
το πρόγραμμα της παρούσας Υπ. Απόφασης ΝΕΕ Απο¬ 
φυλακισμένος - Απεξαρτημένος, όταν αυτός γίνεται εταί¬ 
ρος άλλης επιχείρησης, ανεξάρτητα αν η επιχείρηση είναι 
νεοϊδρυθείσα ή όχι. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Τα απαραίτητα δικαιολογητικά για την υπαγωγή στο 

πρόγραμμα είναι τα εξής: 

α) Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, καθώς και επικυρωμένο αντίγραφο της αστυ¬ 
νομικής τους ταυτότητας. 


β) Έντυπο ερωτηματολόγιο - δήλωση ότι ο ενδιαφερό¬ 
μενος αποδέχεται τους όρους του προγράμματος. 

γ) Κάρτα ανεργίας ή υπεύθυνη δήλωση του Ν. 1599/86, 
στην οποία να φαίνεται ότι ήταν άνεργος πριν την έναρξη 
της δραστηριότητας της επιχείρησης. 

δ) Βεβαίωση της αρμόδιας Οικονομικής Εφορίας για 
έναρξη επιτηδεύματος. 

ε) Εκκαθαριστικό σημείωμα ή βεβαίωση της αρμόδιας 
Δ.Ο.Υ. για το εισόδημα του προηγούμενου οικονομικού 
έτους χρήσεως από την έναρξη επιτηδεύματος ή υπεύ¬ 
θυνη δήλωση ότι δεν είχε υποχρέωση υποβολής φορολο¬ 
γικής δήλωσης, θεωρημένη από την αρμόδια Δ.Ο.Υ. 

στ) Εφ’ όσον οι άνεργοι είναι 18-25 ετών και άρρενες 
θα προσκομίζουν πιστοποιητικό στρατολογίας τύπου Α' ή 
θεωρημένη φωτοτυπία της ανάλογης σελίδας του στρα¬ 
τιωτικού τους βιβλιαρίου. 

ζ) Για το υποπρόγραμμα Α: 

• Αποδεικτικό απεξάρτησης του ατόμου από δημόσιο ή 
ιδιωτικό φορέα. 

Είναι επίσης δυνατή η υπαγωγή στο πρόγραμμα αυτό 
των ατόμων που: 

1. Βρίσκονται στο τελευταίο στάδιο της κοινωνικής επα¬ 
νένταξης, εφόσον υπάρχει γραπτή σύμφωνη γνώμη της 
θεραπευτικής κοινότητας. 

Στις περιπτώσεις αυτές, ο φορέας υποχρεούται να πα¬ 
ρακολουθεί τα άτομα και να τους παρέχει ψυχοκοινωνική 
στήριξη. 

2. Παρακολουθούν το σταθεροποιητικό πρόγραμμα 
Μεθαδόνης του Ο ΚΑΝΑ. Στην περίπτωση αυτή τα άτομα 
θα επιλέγονται από τη διεπιστημονική ομάδα του ΟΚΑΝΑ, 
η οποία αναλαμβάνει την ψυχοκοινωνική τους στήριξη κα¬ 
τά τη διάρκεια του προγράμματος επιδότησης της απα¬ 
σχόλησής τους. 

Στις δυο αυτές περιπτώσεις, πρέπει να ορίζεται από το 
Φορέα απεξάρτησης επιστημονικός σύμβουλος για τη 
στήριξη του ΝΕΕ, ο οποίος θα συνεργάζεται με τις υπη¬ 
ρεσίες του ΟΑΕΔ. 

Γ ια το υποπρόγραμμα Β: 

• Αποφυλακιστήριο με ημερομηνία αποφυλάκισης του 
ατόμου, το ανώτερο πέντε (5) χρόνια από την ημερομηνία 
υποβολής της αίτησης. 

• Βεβαίωση/ εισήγηση της Κοινωνικής Υπηρεσίας ή του 
Δ/'ντού της φυλακής ή άλλης αρμόδιας υπηρεσίας του Υπ. 
Δικαιοσύνης ότι το άτομο προτείνεται να μπει στο πρό¬ 
γραμμα. 

Επισημαίνεται ότι σε περίπτωση που ο λόγος φυλάκισης 
του ΝΕΕ σχετίζεται με παράβαση του Νόμου περί ναρκω¬ 
τικών (ως χρήστης), τότε θα απορρίπτεται η υπαγωγή του 
στο πρόγραμμα Αποφυλακισμένων και θα εξετάζεται η 
περίπτωση υπαγωγής του στο πρόγραμμα Απεξαρτημέ- 
νων, εφ' όσον προσκομίσει βεβαίωση απεξάρτησης. 

Οι Υπηρεσίες υποβολής των δικαιολογητικών για την 
υπαγωγή στο πρόγραμμα ΝΕΕ, καθορίζονται ως εξής: 

Για το Νομό Αττικής, το Γρ. Εργασίας Ειδικών Κοινωνι¬ 
κών Ομάδων για περιπτώσεις που εμπίπτουν γεωγραφικά 
στην αρμοδιότητά του και για τις υπόλοιπες περιοχές του 
Νομού, οι κατά τόπους αρμόδιες Υπηρεσίες (Κ.Π.Α. ή Γρ. 
Εργασίας ή Τ.Υ.) 

Γ ια το Νομό Θεσ/κης, το Γ ρ. Εργασίας Ειδικών Κοινωνι¬ 
κών Ομάδων, πληντων Τ.Υ. Νεάπολης και Πύλης Αξιού, οι 
οποίες θα καλύπτουν τις περιοχές αρμοδιότητάς τους. 

Γιατους Νομούς Μαγνησίας, Αχαίας, Ηρακλείου και Λά¬ 
ρισας τα αντίστοιχα Γραφεία Εργασίας Ειδικών Κοινωνι¬ 
κών Ομάδων. 

Για τους υπόλοιπους Νομούς, τα κατά τόπους Κ.Π.Α. ή 
Γρ. Εργασίας ή Τ.Υ. ή Υ.Ν. 

8. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ 

Την απόφαση υπαγωγής στο πρόγραμμα εκδίδουν οι 
κατά τόπους Διευθυντές των Κ.Π.Α, Γρ. Εργασίας, Γρ. Ερ¬ 
γασίας Ειδικών Κοινωνικών Ομάδων ή Τ.Υ ή Υ.Ν, όπως 
αναφέρεται στην παρ.7 της παρούσης, το αργότερο 
εντός 20 ημερών από την ημερομηνία κατάθεσης της αί¬ 
τησης, αφού εξετάσουν τα προσκομισθέντα δικαιολογη- 
τικά και χωρίς να απαιτείται επιτόπιος έλεγχος της επιχεί¬ 
ρησης από τον αρμόδιο υπάλληλο του Ο.Α.Ε.Δ. Ο έλεγ¬ 
χος θα πραγματοποιείται για την καταβολή της πρώτης 
δόσης, όπως προβλέπεται στην παρ.9β της παρούσης. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

α) Για την είσπραξη της προκαταβολής ο ΝΕΕ θα υπο¬ 
βάλλει εντός τριάντα εργασίμων ημερών από την κοινο¬ 
ποίηση της εγκριτικής απόφασης, αίτηση και βεβαίωση 
φορολογικής ενημερότητας στην αρμόδια υπηρεσία του 
Ο.Α.Ε.Δ., η οποία υποχρεούται στην έκδοση της σχετικής 
απόφασης πληρωμής εντός τριάντα (30) εργασίμων ημε¬ 
ρών. 

β) Για την είσπραξη των επιμέρους δόσεων ο ΝΕΕ θα 
υποβάλλει αίτηση και ανάλογα με την περίπτωση, Δελτίο 
Παροχής Υπηρεσιών θεωρημένο από την Εφορία ή Τιμο¬ 
λόγια Πώλησης ή Αγοράς ή οποιοδήποτε άλλο επίσημο 
στοιχείο (όπως επικυρωμένο φωτοαντίγραφο του Βιβλίου 
Εσόδων - Εξόδων) που αποδεικνύει την ομαλή λειτουργία 
της επιχείρησης. Η αρμόδια υπηρεσία του ΟΑΕΔ θα εκδί¬ 
δει τη σχετική απόφαση πληρωμής εντός τριάντα (30) ερ¬ 
γασίμων ημερών. 

Ειδικά για την είσπραξη της πρώτης δόσης: 

• Ο ΝΕΕ υποχρεούται να προσκομίσει παραστατικά 
στοιχεία λειτουργικών και οργανωτικών δαπανών της επι¬ 
χείρησης (εξοπλισμός, αγορές πρώτων υλών, ενοίκια, 
ΔΕΗ, ΟΤΕ, κλπ), αντίστοιχα περίπου του ποσού της προ¬ 
καταβολής 

• Ο αρμόδιος υπάλληλος του Ο.Α.Ε.Δ. συντάσσει έκθε¬ 
ση ελέγχου μετά από επιτόπια επίσκεψη στην έδρα της 
επιχείρησης. 

γ) Γ ια οποιαδήποτε αλλαγή στη μορφή, τη λειτουργία, 
την επωνυμία, το αντικείμενο, τη διεύθυνση κλπ. της επι¬ 
χείρησης, ο Ελεύθερος Επαγγελματίας ή ο εκπρόσωπος 
της επιχείρησης υποχρεούται να ενημερώνει εγκαίρως 
και εγγράφως την αρμόδια υπηρεσία του ΟΑΕΔ, προκει- 
μένου να εξεταστεί αν συνεχίζουν να συντρέχουν οι όροι 
και οι προϋποθέσεις του προγράμματος. 

δ) Παραγραφή αξίωσης: Ο ΝΕΕ υποχρεούται εντός έξι 
(6) μηνών από την κοινοποίηση της απόφασης πληρωμής 
της τριμηνιαίας δόσης να εισπράξει το αναλογούν ποσό. 
Σε περίπτωση που ο ενδιαφερόμενος δεν προσέλθει 
εντός της παραπάνω προθεσμίας, η αξίωση είσπραξης 
παραγράφεται. 

10. ΔΙΑΚΟΠΗ ΕΠΙΧΟΡΗΓΗΣΗΣ 

Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους για τη διαπίστωση της τή¬ 
ρησης των όρων του προγράμματος και να συντάσσει 
σχετικές εκθέσεις. 

Σε περίπτωση που διαπιστωθεί κάποια παράβαση των 
όρων της παρούσας απόφασης, η επιχορήγηση θα διακό¬ 
πτεται. 

Στις περιπτώσεις αυτές, ο κατά τόπον αρμόδιος Διευ¬ 
θυντής Κ.Π.Α., Γ.Ε., Γρ. Εργασίας Ειδικών Κοινωνικών 
Ομάδων, Τ.Υ., Υ.Ν., αποφαίνεται με αιτιολογημένη από¬ 


φασή του για τη διακοπή της επιχορήγησης του ΝΕΕ από 
τον ΟΑΕΔ. 

Ο Ν.Ε.Ε. υποχρεούται να επιστρέφει το ήμισυ του πο¬ 
σού της επιχορήγησης που έχει λάβει από τον Ο.Α.Ε.Δ. 

Εφόσον ο ΝΕΕ δεν επιστρέφει εμπρόθεσμα το αναλο¬ 
γούν ποσό που του ζητείται, συντάσσεται μετά από από¬ 
φαση του Δ.Σ. του Οργανισμού, Πράξη Βεβαίωσης Οφει¬ 
λής και αποστέλλεται στην αρμόδια ΔΟΥ για βεβαίωση και 
είσπραξή του. 

Σε περίπτωση σοβαρής ασθένειας, φυλάκισης ή θανά¬ 
του, η διακοπή της επιχορήγησης θα ισχύει χωρίς άλλες 
επιπτώσεις για τον ΝΕΕ, από την ημερομηνία που εμφανί¬ 
στηκε το πρόβλημα. 

11. ΑΝΑΚΛΗΣΗ ΕΓΚΡΙΤΙΚΗΣ ΑΠΟΦΑΣΗΣ 

Η απόφαση υπαγωγής του ΝΕΕ στο πρόγραμμα επιχο¬ 
ρήγησης, θα ανακαλείται μετά από απόφαση του Δ/ντή 
της Υ.Ν. ή Προϊσταμένου της Τ.Υ ή Γ.Ε. ή ΚΠΑ ή Γρ. Ειδι¬ 
κών Κοινωνικών Ομάδων του Οργανισμού, εφόσον διαπι¬ 
στωθεί πριν την καταβολή της προκαταβολής ότι δεν τη¬ 
ρείται κάποιος από τους όρους ή τις προϋποθέσεις του 
προγράμματος. 

12. ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ του ΝΕΕ και του 
ΟΑΕΔ, θα εκδίδεται απορριπτική απόφαση από το Κ.Π.Α., 
Γρ. Εργασίας, Γραφείο Εργασίας ΕΚΟ, Τ.Υ., ΥΝ, η οποία 
θα διαβιβάζεται προς επίλυση στην Αρμόδια Περ/κη 
Δ/νση. 

Σε περίπτωση που εκ νέου απορριφθεί το αίτημα του 
ΝΕΕ από τον Περ/κό Δ/ντή, τότε ο ενδιαφερόμενος δύνα- 
ται εντός τριάντα (30) ημερών από την κοινοποίηση της 
απορριπτικής απόφασης, να ασκήσει ένσταση, η οποία θα 
προωθείται από την αρμόδια Υπηρεσία του Ο.Α.Ε.Δ.στη 
Διοίκηση - Υπηρεσία Ειδικών Κοινωνικών Ομάδων και η 
διαφορά θα επιλύεται από το Δ.Σ. του ΟΑΕΔ, μετά από ει¬ 
σήγηση της Υπηρεσίας Ε.Κ.Ο. 

13. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπ. Αποφ. για 6 μήνες μετά τη 
λήξη του προγράμματος. 

γ) Γ ια την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κλπ 

14. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των 

επιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των ΚΠΑ, Γ.Ε, Γ.Ε. Ε.Κ.Ο., Τ.Υ., Υ.Ν. του ΟΑΕΔ μετά από 
εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή.. 

αγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει ο Διοι¬ 
κητής του ΟΑΕΔ με σχετική απόφασή του.. 

β)Κατά τον έλεγχο για την διαπίστωση της υλοποίησης 
του προγράμματος, θα συντάσσεται σχετική έκθεση. 

15. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η απόφαση αυτή έχει ως ημερομηνία έναρξης την ημε¬ 
ρομηνία δημοσίευσής της στο ΦΕΚ και λήγει στις 30 - 6 - 
2000, εκτός εάν ο αριθμός των προβλεπόμενων θέσεων 
πληρωθεί νωρίτερα ή προκηρυχθεί στο μεταξύ το αντί¬ 
στοιχο πρόγραμμα του επόμενου έτους. 

16. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη σε βάρος του προϋ¬ 
πολογισμού του ΟΑΕΔ ενός δισεκατομμυρίου εκατόν ενε¬ 
νήντα τριών εκατομμυρίων τριακοσίων χιλιάδων δρχ. 
(1.193.300.000), η οποία αναλύεται ως εξής: 

αΐ) Για το οικονομικό έτος 1999, εκατόν πενήντα έξι εκα¬ 
τομμύρια τετρακόσιες χιλιάδες δρχ. (156.400.000) για 
τον κωδικό 639Β6 και εκατόν δεκαεπτά εκατομμύριατρια- 
κόσιες χιλιάδες δρχ. (117.300.000) για τον κωδικό 639Β2. 

α2) Για το οικονομικό έτος 2000, τριακόσια σαράντα 
εκατομμύρια εξακόσιες χιλιάδες (340.600.000) δρχ. για 
τον κωδικό 639Β6 και διακόσια εβδομήντα επτά εκατομ¬ 
μύρια πεντακόσιες χιλιάδες δρχ. (277.500.000) για τον 
κωδικό 639Β2. 

α3) Για το οικονομικό έτος 2001, εκατόν τριάντα πέντε 
εκατομμύρια δρχ. (135.000.000) για τον κωδικό 639Β6 και 
εκατόν οκτώ εκατομμύρια δρχ. (108.000.000) για τον κω¬ 
δικό 639Β2. 

α4) Γιατο οικονομικό έτος 2002, τριάντα ένα εκατομμύ¬ 
ρια πεντακόσιες χιλιάδες δρχ. (31.500.000) για τον κωδι¬ 
κό 639Β6 και είκοσι επτά εκατομμύρια δρχ. (27.000.000) 
για τον κωδικό 639Β2. 

β) Για την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1999 ύψους τριακοσίων 
ογδόντα εκατομμυρίων δρχ. (380.000.000). 

Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτει στις διατάξεις της 
παρ. 3του άρθρου 22 του Ν. 2362/95 (Περί δημοσίου λο¬ 
γιστικού). Για τον λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24Αυγούστου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 


Αριθ. 33771 (2) 

Επιχορήγηση εργοδοτών για τη δημιουργία Νέων Θέσε¬ 
ων Εργασίας, για πρόσληψη Απεξαρτημένων, Αποφυ¬ 
λακισμένων, Παλιννοστούντων Βορειοηπειρωτών Πο¬ 
λιτικών Φυλακισθέντων και Εξορισθέντων και Νεαρών 
Παραβατικών Ατόμων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
συμπληρώθηκε με το άρθρο 3 παρ. 1 του Ν. 1545/85 
«Εθνικό Σύστημα Προστασίας από την ανεργία» και τρο¬ 
ποποιήθηκε με το άρθρο 6 τουΝ. 1836/89 «Προώθηση 
της απασχόλησης και της επαγγελματικής κατάρτισης 
και άλλες διατάξεις» και του άρθρου 31 του Ν. 1892/90 
«Για τον εκσυγχρονισμό και την ανάπτυξη και άλλες δια¬ 
τάξεις». 

2. Τις οδηγίες του Επιχειρησιακού Προγράμματος Κα¬ 
ταπολέμησης Αποκλεισμού από την Αγορά Εργασίας. 

3. Την εμπειρία από την μακρόχρονη εφαρμογή των 
Προγραμμάτων Νέων Θέσεων Εργασίας και τις δυνατό¬ 
τητες εφαρμογής τους. 

4. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α’ 38). 

5. Την υπ’ αριθ. 1809/27.7.99 απόφαση του Δ. Σ. του 
Ο.Α. Ε.Δ. (αριθ.συνεδρ. 30/27.7.99) που μας υποβλήθηκε 
με το υπ’ αριθ. Β 116394/29-7-99 έγγραφό του, αποφασί¬ 
ζουμε: 

Την κατάρτιση προγράμματος δημιουργίας Νέων Θέ¬ 
σεων Εργασίας, με την επιχορήγηση εργοδοτών για την 
πρόσληψη Απεξαρτημένων, Αποφυλακισμένων, Παλιννο- 
στούντων Βορειοηπειρωτών Πολιτικών Φυλακισθέντων 
και Εξορισθέντων και Νεαρών Παραβατικών Ατόμων ως 
εξής: 

1. Καταρτίζουμε έξι (6) Προγράμματα Επιχορήγησης 
Ιδιωτικών Επιχειρήσεων, Επιχειρήσεων Τοπικής Αυτοδιοί¬ 
κησης (σύμφωνα με τα αναφερόμενα στο άρθρο 1, παρ. 3 
και 4 του Ν.2527/97), Συνεταιρισμών, Επαγγελματικών 
Σωματείων και Ενώσεων αυτών, Σωματείων, Αστικών 
Εταιρειών μη κερδοσκοπικού χαρακτήρα ή Κοινοπραξιών 
και γενικά Εργοδοτών για τη δημιουργία πεντακοσίων 
(500) Νέων Θέσεων Εργασίας για την απασχόληση Απε¬ 
ξαρτημένων, Αποφυλακισμένων, Παλιννοστούντων Βο¬ 
ρειοηπειρωτών Πολιτικών Φυλακισθέντων και Εξορισθέ- 
ντων και Νεαρών Παραβατικών Ατόμων. 

2. ΦΟΡΕΙΣ - ΕΠΙΧΕΙΡΗΣΕΙΣ ΠΟΥ ΔΕΝ ΕΝΤΑΣΣΟΝΤΑΙ 
ΣΤΑ ΠΡΟΓΡΑΜΜΑΤΑ 

2.1 Δεν εντάσσονται στο πρόγραμμα Κρατικοί φορείς, 
ανεξάρτητα από το καθεστώς Δημοσίου ή Ιδιωτικού ή Μι¬ 
κτού Δικαίου που τους διέπει, όπως αναφέρονται στην 
Παρ.1 στο άρθρο 51 του Ν. 1892/90, όπως τροποποιήθη¬ 
κε με την παρ. 6, άρθρο 4 του Ν. 1943/91: 

• Οι Κρατικές ή Δημόσιες και παραχωρηθείσες επιχει¬ 
ρήσεις, όπως η ΔΕΗ, ο ΟΤΕ, η Κρατική Ραδιοφωνία και Τη¬ 
λεόραση κτλ. 

• Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορη¬ 
γούνται από αυτό. 

• Τα Κρατικά Νομικά Πρόσωπα που έχουν χαρακτηοι- 
σθεί από το Νόμο ή τα Δικαστήρια ή τα Νομικά Πρόσωπα 
Ιδιωτικού Δικαίου, που χρηματοδοτούνται ή επιχορηγού- 

νται από οποιαδήποτε από τα αναφερόμενα Νομικά Πρό¬ 
σωπα. 

• Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα, καθώς και Σύνδεσμοι Δήμων και 
Κοινοτήτων. 

• Όλες γενικά οι Τράπεζες, οι πολιτικές οργανώσεις, τα 
κόμματα και τα πολιτικά και ιδιωτικά γραφεία των βου¬ 
λευτών. 

• Οι επιχειρήσεις που λειτουργούν αποκλειστικά και μό¬ 
νο βραδινές ώρες. 

2.2 Από τους Φορείς που αναφέρονται στην παράγρα¬ 
φο 2.1 εξαιρούνιαι και δύνανται να επιχορηγηθούν οι 
εταιρείες στις οποίες συμμετέχουν οι Φορείς αυτοί και οι 
οποίες έχουν Νομική μορφή ΑΕ, ΑΕΒΕ και ΕΠΕ και λει¬ 
τουργούν με τους κανόνες του ελεύθερου ανταγωνισμού 
και δεν έχουν μονοπωλιακό προνόμιο, καθώς επίσης και οι 
θεραπευτικές κοινότητες του ΚΕΘΕΑ. 

3. ΔΙΑΡΘΡΩΣΗ ΠΡΟΓΡΑΜΜΑΤΩΝ 

3.1. ΠΡΟΓΡΑΜΜΑΤΑ ΠΛΗΡΟΥΣ ΑΠΑΣΧΟΛΗΣΗΣ 
α) ΠΡΟΓΡΑΜΜΑ Α. 

Επιχορήγηση επιχειρήσεων για την δημιουργία διακο- 
σίων είκοσι (220} Νέων Θέσεων Εργασίας για την απα¬ 
σχόληση Απεξαρτημένων Ατόμων από τοξικες ή άλλες 
ουσίες, ηλικίας 18-65 ετών. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνεςχω- 
ρίς επιχορήγηση 
β) ΠΡΟΓΡΑΜΜΑ Β: 

Επιχορήγηση επιχειρήσεων για την δημιουργία εκατόν 
είκοσι (120) Νέων Θέσεων Εργασίας για την απασχόληση 
Αποφυλακισμένων Ατόμων, ηλικίας 18-65 ετών. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση, 
γ) ΠΡΟΓΡΑΜΜΑ Γ: 

Επιχορήγηση επιχειρήσεων για τη δημιουργία σαράντα 
(40) Νέων Θέσεων Εργασίας για την απασχόληση Παλιν- 
νοστούντων Βορειοηπειρωτών πολιτικών φυλακισθέντων 
και εξορισθέντων. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση, 
δ) ΠΡΟΓΡΑΜΜΑ Δ: 

Επιχορήγηση επιχειρήσεων για την δημιουργία τριάντα 
(30) Νέων Θέσεων Εργασίας για την απασχόληση ατό¬ 
μων, στα οποία έχουν επιβληθεί αναμορφωτικά μέτρα ή 
ποινικός σωφρονισμός, ηλικίας 16-24 ετών. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

3.2. ΠΡΟΓΡΑΜΜΑ Ε: ΜΕΡΙΚΗΣ ΑΠΑΣΧΟΛΗΣΗΣ 
Επιχορήγηση επιχειρήσεων για τη δημιουργία είκοσι 

(20) Νέων Θέσεων Εργασίας μερικής απασχόλησης, για 
ώρες ίσες με το ήμισυ των ωρών της ημερήσιας υποχρε¬ 
ωτικής απασχόλησης για: 

• Άτομα που τους έχουν επιβληθεί αναμορφωτικά μέ¬ 
τρα ή ποινικός σωφρονισμός, ηλικίας 16-24 ετών 

• Απεξαρτημένα από τοξικές ή άλλες ουσίες άτομα, ηλι¬ 
κίας 18-65 ετών 


3.3. ΠΡΟΓΡΑΜΜΑ ΣΤ: ΟΡΙΣΜΕΝΟΥ ΧΡΟΝΟΥ ΣΥΜ¬ 
ΒΑΣΗΣ 

Επιχορήγηση επιχειρήσεων για τη δημιουργία εβδομή¬ 
ντα (70) Νέων Θέσεων Εργασίας για την απασχόληση 
Αποφυλακισμένων, Απεξαρτημένων και Νεαρών Παρατα¬ 
τικών Ατόμων που τους έχουν επιβληθεί αναμορφωτικά 
μέτρα ή ποινικός σωφρονισμός. Στο πρόγραμμα υπάγο¬ 
νται οι Ξενοδοχειακές - Τουριστικές και άλλες Εποχιακές 
επιχειρήσεις και οι επιχειρήσεις Τοπικής Αυτοδιοίκησης 
(σύμφωνα με τα προβλεπόμενα στο άρθρο 1, παρ. 3 και 4 
του Ν.2527/97). Ο ελάχιστος χρόνος απασχόλησης ορί¬ 
ζεται σε πέντε (5) μήνες. 

4. ΠΟΣΟ ΕΠΙΧΟΡΗΓΗΣΗΣ 

Τ ο ποσό της επιχορήγησης για κάθε προσλαμβανόμενο 
άτομο καθορίζεται: 

- Για τα προγράμματα Α, Β, Γ, Δ και ΣΤ (ΠΛΗΡΟΥΣ 
ΑΠΑΣΧΟΛΗΣΗΣ ΚΑΙ ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ) 
στις επτά χιλιάδες (7.000) δρχ. την ημέρα για το πρώτο 
δωδεκάμηνο, επτά χιλιάδες πεντακόσιες (7.500) δρχ. την 
ημέρα για το δεύτερο δωδεκάμηνο και οκτώ χιλιάδες πε¬ 
ντακόσιες (8.500) δρχ. την ημέρα για το τρίτο δωδεκάμη¬ 
νο, χωρίς καμία άλλη παροχή από τον ΟΑΕΔ (ασφάλεια 
κλπ). 

- Για το πρόγραμμα Ε (ΜΕΡΙΚΗΣ ΑΠΑΣΧΟΛΗΣΗΣ) στις 
πέντε χιλιάδες πεντακόσιες (5.500) δρχ. την ημέρα και για 
τους 36 μήνες. 

Η επιχορήγηση θα υπολογίζεται για κάθε εργάσιμη ημέ¬ 
ρα και μέχρι 26 ημέρες κατ’ ανώτατο όριο για κάθε μήνα. 

5. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ ΣΤΑ 

ΠΡΟΓΡΑΜΜΑΤΑ 

α) Οι εγκριτικές αποφάσεις θα εκδίδονται για τους νο¬ 
μούς Μαγνησίας, Αχαΐας, Ηρακλείου και Λάρισας από τα 
αντίστοιχα Γ ραφεία Εργασίας Ειδικών Κοινωνικών Ομά¬ 
δων. 

Γ ιατο Νομό Θεσ/κης, από το ανπ'στοιχο Γ ραφείο Εργα¬ 
σίας Ειδικών Κοινωνικών Ομάδων, πλην των Τ.Υ. Νεάπο¬ 
λης και Πύλης Αξιού, οι οποίες θα εκδίδουν εγκριτικές 
αποφάσεις για τις περιοχές αρμοδιότητάς τους. 

Γ ια το νομό Αττικής από το Γ ραφείο Εργασίας Ειδικών 
Κοινωνικών Ομάδων για περιπτώσεις που εμπίπτουν γεω¬ 
γραφικά οπήν αρμοδιότητά του. 

Γ ια τις υπόλοιπες περιοχές του Νομού Αττικής, από τις 
κατά τόπους αρμόδιες Υπηρεσίες (ΚΠΑ ή Γρ. Εργασίας ή 
Τ.Υ.). 

Γ ια τους υπόλοιπους νομούς, οι αποφάσεις θα εκδίδο- 
νται από τις κατά τόπους αρμόδιες Υπηρεσίες (Κ.Π.Α., Γρ. 
Εργασίας, Υ.Ν., Τ.Υ.). 

Το διάστημα έκδοσης της εγκριτικής απόφασης ορίζε¬ 
ται το ανώτερο στις είκοσι (20) ημέρες από την ημερομη¬ 
νία υποβολής της σχετικής αίτησης. 

β) Η πρόσληψη του ατόμου θα γίνεται μετά την έκδοση 
της εγκριτικής απόφασης και η επιχορήγηση της επιχεί¬ 
ρησης θα αρχίζει από την ημερομηνία πρόσληψης του 
ατόμου. 

γ) Κατ’ εξαίρεση είναι δυνατόν επιχείρηση η οποία προ- 
σέλαβε άτομο τριάντα (30) εργάσιμες ημέρες πριν από 
την ημερομηνία υποβολής της αίτησης, να υπαχθεί στο 
πρόγραμμα και να επιχορηγηθεί από την ημερομηνία 
πρόσληψης του ατόμου. 

δ) Οι εγκριτικές αποφάσεις για την καταβολή της επιχο¬ 
ρήγησης θα κοινοποιούνται στις αρμόδιες κατά τόπο 
Υπηρεσίες του ΟΑΕΔ, καθώς και στον εργοδότη. 

ε) Η προθεσμία πλήρωσης των θέσεων που εγκρίνονται 

από τον προϊστάμενο των αρμοδίων Υπηρεσιών του ΟΑ- 
ΕΔ, είναι δύο (2) μήνες το αργότερο από την ημερομηνία 
κοινοποίησης της σχετικής εγκριτικής απόφασης. 

Ειδικά για τις αποφάσεις που θα εκδοθούν μετά την 
1.6.2000, η προθεσμία περιορίζεται μέχρι 30.6.2000. 

6. ΤΡΙΜΗΝΟ ΠΡΟΚΑΤΑΡΤΙΣΗΣ ΚΑΙ ΠΡΟΣΑΡΜΟΓΗΣ 

Για όλα τα προγράμματα: 

Το πρώτο τρίμηνο από την πρόσληψη του ατόμου, θεω¬ 
ρείται ΠΕΡΙΟΔΟΣ ΠΡΟΚΑΤΑΡΤΙΣΗΣ ΚΑΙ ΠΡΟΣΑΡΜΟ¬ 
ΓΗΣ. 

Στο διάστημα αυτό η επιχείρηση - εργοδότης που υπά¬ 
γεται στο πρόγραμμα, υποχρεούται να ορίσει άτομο της 
επιχείρησης, το οποίο θα έχει την ευθύνη να εκπαιδεύσει 
τον εργαζόμενο στο αντικείμενο απασχόλησής του και να 
τον βοηθήσει να ενταχθεί ομαλά στην παραγωγική διαδι¬ 
κασία. 

Σημειώνεται ότι, εάν το άτομο παρουσιάζει ιδιαίτερες 
δυσκολίες προσαρμογής, είναι δυνατόν η περίοδος προ¬ 
κατάρτισης και προσαρμογής να επιμηκυνθεί και μέχρι 
πέντε (5) μήνες, κατά την κρίση του αρμόδιου υπαλλήλου 
της Υπηρεσίας του ΟΑΕΔ. 

Η μέθοδος υλοποίησης των ενεργειών προκατάρτισης 
και προσαρμογής του ατόμου προσδιορίζεται σε σχετικά 
έντυπα που θα δίνονται στην επιχείρηση από την υπηρε¬ 
σία του Ο.Α.Ε.Δ., η οποία θα εκδίδει την εγκριτική απόφα¬ 
ση υπαγωγής στο πρόγραμμα (Γρ. Εργασίας Ε.Κ.Ο, ΚΠΑ, 
Γ ρ. Εργασίας, Υ.Ν, Τ.Υ κλπ). 

Γ ια τις παραπάνω ενέργειες προκατάρτισης και προ¬ 
σαρμογής του ατόμου, η επιχείρηση θα επιχορηγείται με 
το ποσό των τριακοσίων χιλιάδων (300.000) δρχ., ανεξάρ¬ 
τητα της χρονικής διάρκειας της περιόδου προκατάρτι¬ 
σης και προσαρμογής (3 έως 5 μήνες), το οποίο ποσό θα 
καταβάλλεται μετά την υλοποίηση των ενεργειών αυτών, 
μέσα στο πρώτο δωδεκάμηνο απασχόλησης του ατόμου 
και με εισηγητική έκθεση του αρμοδίου υπαλλήλου του 
ΟΑΕΔ (Γρ. Εργασίας Ε.Κ.Ο., ΚΠΑ, Γρ. Εργασίας, Υ.Ν., 
Τ.Υ.), ότι ο εργαζόμενος βοηθήθηκε ουσιαστικά και είχε 
θετική προσαρμογή στον εργασιακό χώρο. 

Σημειώνεται ότι κατά την περίοδο αυτή καταβάλλεται 
στην επιχείρηση και η κανονική ημερήσια επιχορήγηση. 

Εάν στα παραπάνω προγράμματα υπαχθεί επιχείρηση 
για πρόσληψη ατόμου που το απασχόλησε στο παρελθόν, 
δεν δικαιούται της ειδικής επιχορήγησης προκατάρτισης 
και προσαρμογής. 

7. ΜΕΤΑΤΡΟΠΗ ΠΡΟΓΡΑΜΜΑΤΟΣ Ε: ΜΕΡΙΚΗΣ 
ΑΠΑΣΧΟΛΗΣΗΣ 

Εάν στη διάρκεια του πρώτου δωδεκάμηνου του προ¬ 
γράμματος Ε (ΜΕΡΙΚΗΣ ΑΠΑΣΧΟΛΗΣΗΣ), το άτομο έχει θε¬ 
τική προσαρμογή στον εργασιακό χώρο, είναι δυνατή η με¬ 
τατροπή του προγράμματος, από μερική σε πλήρη απα¬ 
σχόληση για το υπόλοιπο διάστημα και μέχρι τη λήξη του. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφα¬ 
ση εντός είκοσι (20) ημερών από την αρμόδια υπηρεσία 
του ΟΑΕΔ που εξέδωσε την αρχική απόφαση υπαγωγής. 

8. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγη¬ 
σης (36 μήνες) το πολύ κατά τέσσερις (4) μήνες σε περί¬ 
πτωση χορήγησης ομαδικής άδειας απουσίας προσωπι¬ 
κού, σοβαρής ασθένειας εργαζομένου, άδειας χωρίς 
αποδοχές, μετά από αίτηση του εργοδότη και απόφαση 
του προϊσταμένου της αρμόδιας Υπηρεσίας του ΟΑΕΔ. 
Ειδικά, για περιππώσεις αδείας κυοφορίας τοκετού, ο 


χρόνος επιχορήγησης (36 μήνες) μπορεί να επιμηκυνθεί 
μέχρι και έξι (6) μήνες, αφού προηγουμένως προσκομι- 
σθεί βεβαίωση από το γιατρό. 

β) Επίσης σε περίπτωση αντικατάστασης ατόμου μέσα 
στην προθεσμία των εξήντα (60) ημερών ή εκπρόθεσμης 
αντικατάστασης, για την οποία όμως εκδόθηκε θετική 
απόφαση από τον Περ/κό Δ/ντή ή το Δ.Σ. του ΟΑΕΔ, είναι 
δυνατή η επιμήκυνση του χρόνου επιχορήγησης το πολύ 
κατά δύο (2) μήνες για κάθε άτομο που αντικαταστάθηκε 
μετά από αίτηση του εργοδότη και απόφαση του αρμόδι¬ 
ου προϊσταμένου της Υπηρεσίας του ΟΑΕΔ. 

9. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων στα προγράμματα αυτά είναι: 

Τα άτομα που θα προσληφθούν: 
α) να έχουν την Ελληνική Υπηκοότητα ή την Υπηκοότη¬ 
τα κράτους - μέλους της Ε.Ε. ή να είναι Έλληνες Ομογε¬ 
νείς που απασχολούνται νόμιμα στην Ελλάδα ή να εμπί¬ 
πτουν στο άρθρο 11 του ΚΑΝ/ΕΟΚΊ612/68. 
β) Να ανήκουν σε μια από τις προαναφερθείσες ομάδες, 
γ) Να απασχοληθούν σε αντικείμενο ίδιο ή παραπλήσιο 
της ειδικότητάς τους. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Δεν επιχορηγούνται εργοδότες για εργαζόμενους, οι 
οποίοι είναι συζυγοί τους ή συνδέονται με Α' βαθμού συγ¬ 
γένεια (εξ αίματος). 

β) Ο.Ε., Ε.Ε., Α.Ε. και ΕΠΕ για τους ομόρρυθμους εταί¬ 
ρους στις Ο.Ε. και Ε.Ε., για τα μέλη του Δ.Σ. στις Α.Ε. και 
για τους διαχειριστές που έχουν εταιρική μερίδα στις 
ΕΠΕ. 

γ) Οι σύζυγοι και οι συγγενείς α’ βαθμού (εξ αίματος) 
των ομορρύθμων εταίρων στις Ο.Ε. και Ε.Ε., των μελών 
του Δ.Σ. στις Α.Ε. και των διαχειριστών που έχουν εταιρι¬ 
κή μερίδα στις ΕΠΕ. 

δ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα 
επιχορήγησης ΝΘΕγια Απεξαρτημένα, Αποφυλακισμένα 
και Νεαρά Παραβατικά Ατομα κατά τα έτη 1997 και 1998. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα, για τα οποία 
επιχορηγήθηκαν κατά τα έτη 1997 ή 1998 εφ’όσον: 

- πρόκειται για ένταξη στο πρόγραμμα «ΣΤ» (ΟΡΙΣΜΕ- 
Ν ΟΥ ΧΡΟΝΟΥ ΣΥΜ ΒΑΣΗΣ) - πρόκειται για άτομα τα οποία 
είναι πάνω από 45 ετών 

11. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΑ ΠΡΟΓΡΑΜΜΑΤΑ 
Για να υπαχθεί στα προγράμματα αυτά μία επιχείρηση 

θα πρέπει να υποβάλλει στην αρμόδια Υπηρεσία του ΟΑ¬ 
ΕΔ (Γρ. Εργασίας ΕΚΟ ή ΚΠΑ ή Γρ. Εργασίας ή Υ.Ν. ή Τ.Υ.) 
τα εξής δικαιολογητικα: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β) Υπεύθυνη δήλωση του Ν. 1599/86 ότι έλαβε γνώση και 
αποδέχεται τους όρους του προγράμματος αυτού. 

Γ ια να υπαχθεί στα προγράμματα αυτά ένα άτομο θα 
πρέπει να υποβάλλει στην αρμόδια Υπηρεσία του ΟΑΕΔ 
(Γρ. Εργασίας ΕΚΟ ή ΚΠΑ ή Γρ. ΕργασίαςήΥ.Ν. ήΤ.Υήτα 
παρακάτω δικαιολογητικά, ανάλογα με την ειδική ομάδα 
πληθυσμού στην οποία ανήκει: 
α) Για Αποφυλακισμένα Άτομα: 

■ Αποφυλακιστήριο με ημερομηνία αποφυλάκισης το 

ανώτερο πέντε χρόνια από την ημερομηνία υποβολής της 
αίτησης 

■ Βεβαίωση/εισήγηση της Κοινωνικής Υπηρεσίας ή του 
Δ/ντή της φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
μπει στο πρόγραμμα 

β) Για άτομα που τους έχουν επιβληθεί Αναμορφωτικά 
Μέτρα ή Ποινικός Σωφρονισμός: 

■ Εισηγητική έκθεση της Κοινωνικής Υπηρεσίας ή της 
Εταιρείας Προστασίας Ανηλίκων ή άλλου αρμόδιου φο¬ 
ρέα Κοινωνικής Παρέμβασης (Ειδικές Δομές Υπουργείου 
Υγείας και Πρόνοιας, Εθνικού Οργανισμού Πρόνοιας, Δή¬ 
μων κ.λ.π.). 

γ) Για Απεξαρτημένα απότοξικές ή άλλες ουσίες Άτομα: 

■ Αποδεικτικό απεξάρτησης του ατόμου από δημόσιο ή 
ιδιωτικό φορέα. 

■ Είναι επίσης δυνατή η υπαγωγή στα προγράμματα 
αυτά των ατόμων που: 

1. Βρίσκονται στ ο τελευταίο στάδιο της κοινωνικής επα¬ 
νένταξης, εφ’ όσον υπάρχει γραπτή σύμφωνη γνώμη της 
θεραπευτικής κοινότητας ή αντίστοιχου φορέα. Στις πε¬ 
ριπτώσεις αυτές, ο φορέας υποχρεούται να παρακολου¬ 
θεί τα άτομα στον εργασιακό χώρο και να τους παρέχει 
ψυχοκοινωνική στήριξη. 

2. Παρακολουθούν το σταθεροποιητικό πρόγραμμα 
Μεθαδόνης του ΟΚΑΝΑ. Στην περίπτωση αυτή τα άτομα 
θα επιλέγονται από την διεπιστημονική ομάδα του ΟΚΑ¬ 
ΝΑ, η οποία αναλαμβάνει την ψυχοκοινωνική στήριξή 
τους κατά τη διάρκεια της απασχόλησής τους. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις υπηρεσίες 
του ΟΑΕΔ. 

Επισημαίνεται ότι για τα αποφυλακισμένα άτομα, εάν ο 
λόγος φυλάκισής τους σχετίζεται με παράβαση του Νό¬ 
μου περί ναρκωτικών (ως χρήστες) δεν θα υπάγονται στο 
πρόγραμμα αποφυλακισμένων, αλλά θα εξετάζεται η πε¬ 
ρίπτωση υπαγωγής τους στο πρόγραμμα απεξαρτημέ- 
νων, εφόσον προσκομίσουν βεβαίωση απεξάρτησης. 

δ) Για παλιννοστούντες Βορειοηπειρώτες πολιτικούς 
φυλακισθέντες και εξορισθέντες: 

■ Να έχουν βεβαίωση εγγραφής στον Πανελλήνιο Σύλ¬ 
λογο Βορείου Ηπείρου πολιτικών φυλακισθέντων και εξο- 
ρισθέντων. 

■ Να έχουν κάρτα ανεργίας Ο.Α.Ε.Δ. 

■ Να έχουν άδεια παραμονής και εργασίας στην Ελλάδα 

12. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΤΗΣ ΕΠΙΧΟΡΗ¬ 
ΓΗΣΗΣ 

Για την καταβολή της επιχορήγησης η επιχείρηση θα 
υποβάλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει: 

• Το ονοματεπώνυμο των προσληφθέντων βάσει του 
προγράμματος 

• Τη χρονολογία γέννησης, την ειδικότητα, τη χρονο¬ 
λογία πρόσληψης, το συνολικό αριθμό ημερών απασχό¬ 
λησης 

• Το ποσό με το οποίο βαρύνεται ο ΟΑΕΔ σύμφωνα με 
το πρόγραμμα 

• Το συνολικό ακαθάριστο ποσό που δικαιούται ο ερ¬ 
γαζόμενος, το οποίο δεν θα είναι κατώτερο από τις ισχύ- 
ουσες Συλλογικές Συμβάσεις Εργασίας (ΣΣΕ) 


• Στήλη υπεύθυνης δήλωσης, στην οποία να έχουν υπο¬ 
γράψει τα απασχοληθέντα άτομα, ότι εργάσθηκαν και 
πληρώθηκαν για το χρονικό διάστημα, για το οποίο ζητεί¬ 
ται η επιχορήγηση. 

Σε περίπτωση που δεν υπάρχει η ως άνω υπογραφή των 
ατόμων γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κλπ). θα 
λαμβάνεται ως αποδεικτικό στοιχείο απασχόλησής τους η 
μισθολογική κατάσταση θεωρημένη από το ΙΚΑ και υπεύ¬ 
θυνη δήλωση του Ν. 1599/86 του εργοδότη, ότι απασχό¬ 
λησε τα άτομα αυτά. 

β) Φωτοτυπημένο αντίγραφο της αναγγελίας πρόσλη¬ 
ψης των εργαζομένων, μόνο για την πρώτη φορά υποβο¬ 
λής των δικαιολογητικών. 

γ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής, εφ?όσον πρόκειται να κατα¬ 
βληθεί επιχορήγηση άνω των τριακοσίων χιλιάδων 
(300.000) δραχμών. 

δ) Βιβλιάριο αγοράς ενσήμων (επικυρωμένες φωτοτυ¬ 
πίες). 

ε) Κατάσταση ασφάλισης προσωπικού. 

Είναι δυνατή η καταβολή της επιχορήγησης και σε περί¬ 
πτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού και θα εξετάζεται αν ο εργοδότης εί¬ 
ναι ενήμερος προς τις υποχρεώσεις του. 

στ) Η πρώτη επιχορήγηση θα καταβάλλεται στην επιχεί¬ 
ρηση μετά από δίμηνη τουλάχιστον απασχόληση του ερ¬ 
γαζόμενου. Στη συνέχεια και μέχρι τη λήξη του 36μηνου, 
θα καταβάλλεται κάθε μήνα και εντός είκοσι (20) εργασί¬ 
μων ημερών από την υποβολή της αίτησης για την εί¬ 
σπραξη της επιχορήγησης. 

13. ΑΞΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 

Αξιώσεις εργοδοτών για είσπραξη επιχορήγησης των 

ατόμων που θα υπαχθούν στα προγράμματα αυτής της 
απόφασης, ασκούνται μέσα σε έξι (6) το αργότερο μήνες 
από το μήνα της πραγματικής απασχόλησης των ατόμων 
αυτών. 

Μετά την παρέλευση της προθεσμίας αυτής η αξίωση 
παραγράφεται. 

14. ΕΝΣΤΑΣΕΙΣ - ΕΠΙΛΥΣΗ ΔΙΑΦΟΡΩΝ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ εργοδότη και ΟΑ¬ 
ΕΔ (πχ. εκπρόθεσμη αίτηση υπαγωγής στο πρόγραμμα, 
εκπρόθεσμη αντικατάσταση, εκπρόθεσμη αξίωση για κα¬ 
ταβολή της επιχορήγησης κλπ), θα εκδίδεται απορριπτική 
απόφαση από το Γρ. Εργασίας ΕΚΟ, ΚΠΑ, Γρ. Εργασίας, 
Υ.Ν., Τ.Υ, η οποία θα διαβιβάζεται προς επίλυση στην αρ¬ 
μόδια Περ/κή Δ/νση. 

Σε περίπτωση έκδοσης απορριπτικής απόφασης από 
τον Περ/κό Δ/ντή ο ενδιαφερόμενος δύναται εντός τριά¬ 
ντα (30) ημερών από την κοινοποίησή της, να ασκήσει έν¬ 
σταση και η διαφορά θα επιλύεται από το Δ.Σ. του ΟΑΕΔ, 
μετά από εισήγηση της Υπηρεσίας Ειδικών Κοινωνικών 
Ομάδων. 

15. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις κάποιου 
προγράμματος καλυφθούν, είναι δυνατόν να γίνεται χρή¬ 
ση των θέσεων άλλου προγράμματος της παρούσας 
Υπουργικής Απόφασης. 

16. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν 
αποκλίσεις, ανά 3μηνο θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

17. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των 
επιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες: 

■ Πρωτοβάθμιος που διενεργείται από υπαλλήλους 
των Γραφείων ΕΚΟ, ΚΠΑ, Γρ. Εργασίας, Υ.Ν,Τ.Υ, του ΟΑ- 
ΕΔ μετά από εντολή του Προϊσταμένου τους. 

■ Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ. 
μετά από εντολή του Περ/κού Δ/ντή . 

■ Τριτοβάθμιος που διενεργείται με εντολή της Διοίκη¬ 
σης του ΟΑΕΔ και από υπαλλήλους που ορίζει αυτή. 

β) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

18. ΑΝΑΔΡΟΜΙΚΗ ΙΣΧΥΣ ΠΡΟΓΡΑΜΜΑΤΩΝ 

Στα παραπάνω προγράμματα είναι δυνατόν να υπα¬ 
χθούν και να επιχορηγηθούν επιχειρήσεις που προσέλα- 
βαν άτομα από 1-7-1999 και μέχρι 30 ημέρες από την κοι¬ 
νοποίηση της απόφασης αυτής στις αρμόδιες υπηρεσίες 
του Ο.Α.Ε.Δ. 

19. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η ισχύς της απόφασης αυτής λήγει στις 30 Ιουνίου 
2000, εκτός εάν ο αριθμός των προβλεπομένων θέσεων 
πληρωθεί νωρίτερα. 

20. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 
λογίζεται ότι θα προκληθεί δαπάνη δύο δισεκατομμυρίων 
τετρακοσίων εξήντα εκατομμυρίων (2.460.000.000) 
δραχμών, η οποία αναλύεται ως εξής: 

Ανά οικονομικό έτος: 

• για το οικονομικό έτος 1999, διακόσια πενήντα εκα¬ 
τομμύρια (250.000.000) δραχμές 

• για το οικονομικό έτος 2000, οκτακόσια εκατομμύρια 
(800.000.000) δραχμές 

• για το οικονομικό έτος 2001, εννιακόσια δέκα εκατομ¬ 
μύρια (910.000.000) δραχμές 


• και για το οικονομικό έτος 2002, πεντακόσια εκατομ¬ 
μύρια (500.000.000) δραχμές 

Ανά κωδικό: 

• για το οικονομικό έτος 1999, εκατόν πενήντα εκατομ¬ 
μύρια (150.000.000) δραχμές για τον κωδ. 639Β6 και εκα¬ 
τό εκατομμύρια (100.000.000) δραχμές για τον κωδ. 
639Β2 

• για το οικονομικό έτος 2000, τετρακόσια πενήντα εκα¬ 
τομμύρια (450.000.000) δραχμές για τον κωδ. 639Β6 και 
τριακόσια πενήντα εκατομμύρια (350.000.000) δραχμές 
για τον κωδ. 639Β2 

• για το οικονομικό έτος 2001 , πεντακόσια εκατομμύρια 
(500.000.000) δραχμές για τον κωδ. 639Β6 και τετρακό¬ 
σια δέκα εκατομμύρια (410.000.000) δραχμές για τον 
κωδ. 639Β2 

• και για το οικονομικό έτος 2002, τριακόσια εκατομμύ¬ 
ρια (300.000.000) δραχμές για τον κωδ. 63986 και διακό¬ 
σια εκατομμύρια (200.000.000) δραχμές για τον κωδ. 
639Β2 

β) Γ ια την ανωτέρω δαπάνη υπάρχει πίστωση στον προ¬ 
ϋπολογισμό του ΟΑΕΔ έτους 1999 τριακοσίων ογδόντα 
εκατομμυρίων (380.000.000) δρχ. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβέρνησης. 

Αθήνα, 24Αυγούστου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-*- 

Αριθ, Α5/4899 (3) 

Αναγνώριση Νοσοκομειακής Μονάδας ως κατάλληλης 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Την αριθμ. 8698/25.8.99 απόφαση της Εκτελεστικής 
Επιτροπής του ΚΕ.Σ.Υ. 

3. Την με αριθμ. Δ3α/οικ/149/18.2.99 (ΦΕΚ Β 165/99) 
απόφαση του Υφυπουργού Υγείας και Πρόνοιας για με¬ 
ταβίβαση αρμοδιοτήτων και του δικαιώματος υπογραφής 
εγγράφων «Με εντολή Υφυπουργού» για τον Τομέα Υγεί¬ 
ας, αποφασίζουμε: 

I. Κυρώνουμε την ανωτέρω (2) σχετική γνωμοδότηση 
της Εκτελεστικής Επιτροπής του ΚΕ.Σ.Υ., με την οποία 
αναγνωρίζεται η ακόλουθη νοσοκομειακή μονάδα, ως κα¬ 
τάλληλη για άσκηση των γιατρών στην αναφερόμενη ει¬ 
δικότητα - Γ ενικό Νοσ/μείο Λάρνακας Κύπρου. 

Νεφρολογικό Τμήμα: Πλήρη άσκηση στη Νεφρολογία. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26Αυγούστου 1999 

Με εντολή Υφυπουργού 
Ο Γεν. Διευθυντής Υπηρεσιών Υγείας 
Π. ΜΠΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



